Xavin Hotel Harkány

17. Ördögkatlan Fesztivál - 2024.07.30. - 2023.08.03.
2024-07-30 - 2024-08-03 | Baranya
Az Ördögkatlan Fesztivált senkinek sem kell bemutatni, mert egy országos hírű – a Magyar Fesztiválszövetség által minősített – környékbeli művészeti rendezvényről van szó, melynek programpontjait várhatóan lehetetlen kihívás lesz egy lapon összefoglalni. Annak idején a szervezők Törőcsik Marit és Cseh Tamást kérték fel a rendezvény örökös védnökeiként, nem véltlen, ezzel a két „nagyágyúval” szerették volna ugyanis biztosítani művészi, tartalmi függetlenségüket és hogy az Ördögkatlan fesztivál olyan maradhasson, amilyennek elindult, első alkalommal 2008-ban, idén 2024.07.30. – 2023.08.03. között!
A rendezvény a tavalyi eseményhez hasonlóan várhatóan idén is 7 helyszínt kapcsol eggyé ezen a nevezetes öt napon (pontosítás később várható):

Nagyharsány
Kisharsány
Vylyan Pincészet
Mokos Pincészet
Szársomlyói (Nagyharsányi) Szoborpark
Beremend
Villánykövesd

„Legyetek nem-normálisak és bízzatok azokban, akikből árad a szeretet”, súgja Mari, majd Tamás hozzáteszi: „A világnak mindig lesz egy-két olyan szeglete, ahová el lehet menekülni”. Tamás, talán egyetértesz, az Ördögkatlan ilyen kicsi szeglet. Ide bújunk, ide gyűlünk, és hisszük, hogy lehet szépen és jól.
Az Ördögkatlan Fesztivál lényegét tekintve az elmúlt 16 évben változatlan: a művészi minőséget legfontosabbnak tartva összművészeti közösségi eseményt szervezünk, melyben megtapasztaljuk, az alkotás és alkotók minősége mindenkiből előhívja az emberi minőséget.
Most még 2023-as árakon vehet bérleteket: az első 100 egyéni bérletet 26.000 forintért, az első 400 páros bérletet 46.000 forintért! Gondolj a Karácsonyra, na meg arra, hogy 2024-ben is találkozhatunk!
Jegyvásárlás: https://tixa.hu/ordogkatlan2024
A szervezők idén is várnak mindenkit is a Katlanban 2024. július 30-augusztus 3. között.
Ördögkatlan Fesztivál 2024 – plakát

Harsány-hegyi Csata évfordulója
2024-08-09 17:00 - 2024-08-10 20:30 UTC | Villány, Diófás tér, Baross Gábor u. 69., Villány, Baranya, 7773, Magyarország
Harsány-hegyi csata évfordulója – mégpedig a 337. – 2024.08.09. – 2024.08.10-én Villányban, a Diófás téren, valamint a Nagyharsányi Szoborparkban!
🏹
A török-kori megemlékezések és programlehetőségek leginkább Szigetvár kapcsán jelennek meg eseménynaptárunkban (lásd pl. a legutóbbi Szigeti Győzedelmet), most viszont „evezzünk” egy kicsit közelebb, Siklós – Villány – Nagyharsány közelébe!
A nagyharsányi csata vagy Szársomlyó hegyi csata (más nevein második mohácsi csata, villányi csata) 1687. augusztus 12-én Villány határában, a Szársomlyó (Harsányi-hegy) lejtőin ment végbe Károly lotaringiai herceg, Miksa bajor fejedelem, Lajos badeni őrgróf és Savoyai Jenő herceg egyesült 50 000 fős osztrák–magyar–bajor–horvát hadserege és Szulejmán török nagyvezír serege között … Az ötvenezres keresztény és a hatvanezres török sereg összecsapása az utóbbi teljes vereségével végződött. A keresztény haderő tapasztalt, kiképzett csapatokat vetett be, a törökök zöme azonban frissen összeszedett irreguláris erő volt. A többi hadtest is csak kisebb részt állt janicsárokból, vagy szpáhikból, a többi, bár rendelkezett harci tapasztalatokkal, de a nyugati katonákhoz nem volt hasonlítható. Nyolcezer török elesett, sokan menekülés közben a Karasicába és a Drávába fulladtak, körülbelül hétezer törököt pedig a mozgékony magyar csapatok fogtak el. A győztesek nagy zsákmányt szereztek.
Forrás: wikipédia
Harsány-hegyi csata emléknapok, programfüzet:

2024. augusztus 9. (Diófás tér) – Tobor(o)zó délután és Törökvég nap

17.00 órától: Program kicsiknek és nagyoknak
Előadás „Szakállas puska a csodafegyver” címmel
Villány utcáiban: török-magyar kardcsörte
20.30 órától: Szulejmán nagyvezír üzenete a pincék népéhez
Zenél a Szelindek zenekar – Régi Világzene Forgatag

2024. augusztus 10. (Nagyharsányi szoborpark, Emlékpark)

18.00-18.45: Ökumenikus tábori istentisztelet
Megemlékező beszédet tart Dr. Fodor Pál Széchenyi-díjas turkológus, történész
Koszorúzás, díjkiosztó
18.45-20.30: Hadijáték bemutató

A rendezvény fővédnöke: Dr. Hargitai János országgyűlési képviselő.
